
CONSILIUL LOCAL AL MUNICIPIULUI


     S I G H I Ş O A R A

H O T Ă R Â R E A   NR. 94






       din 26 mai 2011

privind modificarea şi completarea

Anexei nr. 9 la Hotărârea Consiliului Local nr. 91/27.05.2010
Consiliul Local al Municipiului Sighişoara;

Având în vedere expunerea de motive a Primarului municipiului la propunerea de modificare şi completare a Anexei nr. 9 la Hotărârea Consiliului Local nr. 91/27.05.2010;
Având în vedere constatarea că la nivelul Municipiului Sighişoara nu există stabilite taxe pentru eliberarea de extrase sau copii după orice act din arhiva municipiului, sens în care trebuie stabilită o taxă de cercetare şi taxe de copiere a documentelor;

Având în vedere că se impune modificarea modului de plată a taxei lunare de parcare a autoturismelor taxi în locurile de parcare rezervate acestora, în sensul ca plata acesteia să nu se mai facă anticipat până în ultima zi lucrătoare a lunii curente pentru luna următoare, precum şi îndreptarea unei erori din Anexa nr. 9 la Hotărârea Consiliului Local nr. 91/27.05.2010, cu modificările ulterioare;
Având în vedere prevederile art. 248, 282 şi 283 din Legea nr. 571/2003 privind Codul fiscal, cu modificările şi completările ulterioare, prevederile Hotărârii Guvernului nr. 44/2004 pentru aprobarea Normelor Metodologice de aplicare a Legii nr. 571/2003 privind Codul fiscal, cu modificările şi completările ulterioare şi prevederile Hotărârii Guvernului nr. 956/2009 privind nivelurile pentru valorile impozabile, impozitele şi taxele locale şi alte taxe, precum şi amenzile aplicabile începând cu anul fiscal 2010, cu modificările ulterioare;

Ţinând cont de prevederile Legii nr. 273/2006 privind finanţele publice locale, cu modificările ulterioare;

Având în vedere Raportul de specialitate al Direcţiei Administrarea Patrimoniului, prin care se propune modificarea şi completarea Anexei nr.  9 la Hotărârea Consiliului Local nr. 91/27.05.2010 cu modificările ulterioare;

Având în vedere avizele favorabile ale tuturor comisiilor pe domenii de specialitate;

În baza art. 36 (2) lit. ,,b’’, (4) lit. „c” şi (9),  art. 45 (2) lit. „c” şi art. 115 (1) lit. „b” din Legea nr. 215/2001, Legea Administraţiei Publice Locale, republicată, cu modificările şi completările ulterioare;

H O T Ă R Ă Ş T E:

Art.1. Se aprobă modificarea prevederilor art. 8, alin. 2 din Anexa 9 la Hotărârea Consiliului Local nr. 91/27.05.2010 cu modificările ulterioare, care va avea următorul cuprins:


,,Taxa lunară se achită până în ultima zi a lunii curente’’. 
Art.2. Se aprobă modificarea prevederilor art.15, alin. 2 din Anexa 9 la Hotărârea Consiliului Local nr. 91/27.05.2010 cu modificările ulterioare, care va avea următorul cuprins:

           ,,Sancţiunile aplicate pentru nerespectarea prevederilor art. 15, sunt cele prevăzute în Ordonanţa Guvernului nr. 99/2000 privind comercializarea produselor şi serviciilor de piaţă, republicată, cu modificările şi completările ulterioare’’.
Art.3. Se aprobă completarea Anexei nr. 9 la Hotărârea Consiliului Local nr. 91/27.05.2010 cu modificările ulterioare, cu art.16 care va avea următorul cuprins:


,,Art.16. Pentru eliberarea de extrase sau copii după orice act din arhiva Municipiului Sighişoara se percepe o taxă de cercetare în valoare de 9,40 lei. La această taxă se adaugă taxele pentru activitatea de copiere, după cum urmează:


- pentru o pagină format A4




0,50 lei


- pentru o foaie format A4




1,00 leu


- pentru o pagină format A3




0,75 lei


- pentru o foaie format A3




1,50 lei  ’’.
Art.4. Primarul Municipiului Sighişoara şi aparatul de specialitate al acestuia se încredinţează cu ducerea la îndeplinire a prezentei.

PRESEDINTE DE SEDINTA, 






Toth Tivadar










Contrasemneaza:






             


Secretarul municipiului,










Anca Fleşariu

(Prezenta hotărâre s-a adoptat cu unanimitate de voturi )

Prezenta s-a difuzat astfel:

2 ex. dos. Prefectură;

1 ex. dos. proces-verbal;

1 ex. dos. hotărâri;

1 ex. Primar;

1 ex. Viceprimar;

1 ex. Consilieri;

2 ex. Direcţia administrarea patrimoniului ;

1 ex. Direcţia economică ;

10 ex.FA/FM

